b'\n_START_ARTICLE_\nUkrivljen zaslon\n_START_SECTION_\nZgodovina ukrivljenih zaslonov\n_START_PARAGRAPH_\nPrvi ukrivljeni zasloni na svetu so bila platna Cinerama, ki so bila premierno predstavljena v New Yorku leta 1952. \xc5\xa0tevilni kinematografi, vklju\xc4\x8dno s Cinerama Dome v Hollywoodu, so pri\xc4\x8deli uporabljati vodoravno ukrivljena platna, s \xc4\x8dimer so odpravljali popa\xc4\x8denja slik, povezana z izjemno \xc5\xa1irokimi formati, na primer 23:9 CinemaScope._NEWLINE__NEWLINE_Pri projiciranju slik na popolnoma ravno platno se razdalja, ki jo mora prepotovati svetloba od izvorne to\xc4\x8dke, npr. projektorja, pove\xc4\x8duje skupaj s pove\xc4\x8devanjem razdalje ciljne to\xc4\x8dke od sredi\xc5\xa1\xc4\x8da platna. Ta razlika v prepotovani razdalji povzro\xc4\x8da blazinasto popa\xc4\x8denje, pri katerem je slika na levem in desnem robu platna ukrivljena navznoter in razpotegnjena navpi\xc4\x8dno, zaradi \xc4\x8desar je celotna slika videti zamegljena. Ukrivljena platna pa omogo\xc4\x8dajo ohranjanje bolj ali manj enake razdalje, ki jo mora prepotovati svetloba do vseh to\xc4\x8dk platna, s \xc4\x8dimer je odpravljen u\xc4\x8dinek popa\xc4\x8denja in je izku\xc5\xa1nja pri gledanju bolj naravna.\n_START_SECTION_\nZakaj ukrivljeno?\n_START_PARAGRAPH_\nSodobni televizorji rastejo po velikosti in zmogljivosti lo\xc4\x8dljivosti, s \xc4\x8dimer poustvarjajo vedno bolj realisti\xc4\x8dne slike. Ukrivljena oblika nudi pristnej\xc5\xa1o izku\xc5\xa1njo pri gledanju. Ukrivljeni zasloni nudijo pri gledanju z optimalne razdalje v primerjavi s ploskimi zasloni \xc5\xa1ir\xc5\xa1e kote gledanja, zaradi \xc4\x8desar je izku\xc5\xa1nja pri gledanju bolj realisti\xc4\x8dna in pristnej\xc5\xa1a, hkrati pa omogo\xc4\x8da tudi bolj\xc5\xa1i kontrast na zaslonu za jasnej\xc5\xa1e in bolj \xc5\xbeive slike. 1) Ve\xc4\x8dja pristnost: \xc5\xa0ir\xc5\xa1i kot gledanja omogo\xc4\x8da bolj realisti\xc4\x8dno in pristnej\xc5\xa1o izku\xc5\xa1njo pri gledanju. 2) Naravna in udobna izku\xc5\xa1nja pri gledanju: Ukrivljeni zasloni so primernej\xc5\xa1i za \xc4\x8dlove\xc5\xa1ko sposobnost vizualnega zaznavanja in ohranjajo enakomerno razdaljo gledanja celotnega zaslona in naravnej\xc5\xa1o ter udobnej\xc5\xa1o izku\xc5\xa1njo. 3) Jasnej\xc5\xa1a kakovost slike: Slike, prikazane na ukrivljenih zaslonih, so videti ostre in \xc4\x8diste po celotnem zaslonu.\n_START_SECTION_\nVe\xc4\x8dja pristnost\n_START_PARAGRAPH_\nUkrivljeni zasloni dopolnjujejo gledal\xc4\x8devo vidno polje za bolj realisti\xc4\x8dno izku\xc5\xa1njo, ki gledalca povle\xc4\x8de globlje._NEWLINE_Ker je gori\xc5\xa1\xc4\x8dna ravnina zaslona bli\xc5\xbeje gledalcu kot pri ploskem zaslonu, gledalec izkusi tudi stereoskopski u\xc4\x8dinek.\n_START_SECTION_\nNaravna in udobna izku\xc5\xa1nja pri gledanju\n_START_PARAGRAPH_\nUkrivljeni televizorji so primernej\xc5\xa1i za \xc4\x8dlove\xc5\xa1ko sposobnost vizualnega zaznavanja, saj \xc4\x8dlove\xc5\xa1ke o\xc4\x8di in mo\xc5\xbegani pri gledanju ploske slike odpravljajo popa\xc4\x8denja in plosko sliko prepoznavajo kot ukrivljeno. Gledanje \xc5\xbee ukrivljenih slik, na primer slik, prikazanih na ukrivljenem televizorju, spro\xc5\xa1\xc4\x8da sposobnost vizualnega zaznavanja, zato o\xc4\x8dem in mo\xc5\xbeganom ni treba izvajati potrebnega odpravljanja in omogo\xc4\x8da u\xc5\xbeivanje ob bolj naravni in resni\xc4\x8dni sliki. Vse to\xc4\x8dke ukrivljenega zaslona so od gledalca oddaljene enako, zaradi \xc4\x8desar je izku\xc5\xa1nja pri gledanju udobnej\xc5\xa1a in bolj naravna. Ukrivljeni zasloni ohranjajo tudi enakomerno razdaljo med gledal\xc4\x8devimi o\xc4\x8dmi in vsemi to\xc4\x8dkami na zaslonu, s \xc4\x8dimer izni\xc4\x8dijo potrebo po prilagajanju gori\xc5\xa1\xc4\x8dem pri ogledu izsekov z izjemno hitrim gibanjem, zaradi \xc4\x8desar je izku\xc5\xa1nja pri gledanju izjemno prijetna. Poleg tega nudijo ukrivljeni zasloni panoramski u\xc4\x8dinek, ki zapolni gledal\xc4\x8devo vidno polje in na zaslonu prika\xc5\xbee slike resni\xc4\x8dnej\xc5\xa1e in pristnej\xc5\xa1e. Podobni u\xc4\x8dinki so uporabljeni pri simulatorjih letenja in naglavnih zaslonih za poustvarjanje realisti\xc4\x8dnih izku\xc5\xa1enj. Pravzaprav je bilo med preizkusi ugotovljeno,d a najbolj realisti\xc4\x8den u\xc4\x8dinek omogo\xc4\x8dajo prav ukrivljeni zasloni. Televizorji z ukrivljenimi zasloni se poleg tega pona\xc5\xa1ajo tudi z manj\xc5\xa1im odprtim zakotjem, s \xc4\x8dimer zmanj\xc5\xa1ujejo tudi koli\xc4\x8dino stranske svetlobe, ki se odbija od zaslona in je odsevana v gledal\xc4\x8dev obraz. \xc5\xa0ibkej\xc5\xa1e ble\xc5\xa1\xc4\x8danje ustvarja prijetnej\xc5\xa1o izku\xc5\xa1njo pri gledanju.\n_START_SECTION_\nJasnej\xc5\xa1a kakovost slike\n_START_PARAGRAPH_\nZa razliko od televizorjev s ploskimi zasloni, pri katerih sta razmerje kontrasta in \xc4\x8distost najbolj\xc5\xa1a pri gledanju televizorja neposredno s sprednje strani, nudijo televizorji z ukrivljenim zaslonom bolj\xc5\xa1i kontrast in kakovost tudi pri gledanju pod kotom.\n_START_SECTION_\nMnenje strokovnjakov o lastnostih televizorjev z ukrivljenimi zasloni\n_START_PARAGRAPH_\nKot pri kinodvorani, v kateri so dobri in slabi sede\xc5\xbei, obstaja tudi pri gledanju televizorja z doma\xc4\x8dega naslonja\xc4\x8da optimalen polo\xc5\xbeaj. Ta polo\xc5\xbeaj je neposredno v sredi\xc5\xa1\xc4\x8dni osi televizorja s sredi\xc5\xa1\xc4\x8dno to\xc4\x8dko zaslona v vi\xc5\xa1ini o\xc4\x8di. Gledalci, ki sedijo v katerem koli drugem polo\xc5\xbeaju, so podvr\xc5\xbeeni manj\xc5\xa1emu ali mo\xc4\x8dnemu slab\xc5\xa1anju kakovosti slike. Najmo\xc4\x8dnej\xc5\xa1e slab\xc5\xa1anje je trapezoidno popa\xc4\x8denje. To pomeni, da omogo\xc4\x8da gledanje televizorja s ploskim zaslonom z doma\xc4\x8dega naslonja\xc4\x8da u\xc5\xbeivanje samo eni ali dvema osebama. Televizorji z ukrivljenim zaslonom po drugi strani omogo\xc4\x8dajo optimalen polo\xc5\xbeaj in izjemen vidni kot tudi gledalcem, ki sedijo izven tega kota, zaradi \xc4\x8desar lahko u\xc5\xbeivajo v najbolj\xc5\xa1i kakovosti slike in najmanj\xc5\xa1em mo\xc5\xbenem trapezoidnem popa\xc4\x8denju in ostalih vrstah popa\xc4\x8denj. Morda je najve\xc4\x8dja prednost, ki jo nudijo televizorji z ukrivljenim zaslonom, dejstvo da zaradi svoje ukrivljene zasnove drasti\xc4\x8dno zmanj\xc5\xa1ujejo ble\xc5\xa1\xc4\x8danje okoli\xc5\xa1ke svetlobe. Najmanj\xc5\xa1e odprto zakotje televizorja z ukrivljenim zaslonom zmanj\xc5\xa1uje ble\xc5\xa1\xc4\x8danje virov okoli\xc5\xa1ke svetlobe in tako skrbi za izbolj\xc5\xa1anje kontrasta in barv, hkrati pa skrbi za prikaz najlep\xc5\xa1ih slik s temnej\xc5\xa1im sen\xc4\x8denjem.\n_START_SECTION_\nPrimeri uporabe ukrivljenih zaslonov\n_START_PARAGRAPH_\nZa bolj\xc5\xa1i u\xc4\x8dinek resni\xc4\x8dnosti in zmanj\xc5\xa1anje popa\xc4\x8denja vzdol\xc5\xbe zunanjih robov okvirja je mogo\xc4\x8de uporabiti ve\xc4\x8d monitorjev z ukrivljenimi zasloni in jih namestiti tako, da so kot celota ukrivljeni proti gledal\xc4\x8devim o\xc4\x8dem._NEWLINE_Monitorji z razmerjem stranic 21:9 so bilo razvito za prikaz \xc4\x8dim ve\xc4\x8dje koli\xc4\x8dine informacij na enem samem zaslonu, vendar so se zaradi izjemne \xc5\xa1irine zaslona pojavila mo\xc4\x8dna popa\xc4\x8denja na levem in desnem robu zaslona. Zaradi tega so bili naknadno razviti monitorji z ukrivljenimi zasloni z razmerjem stranic 21:9, ki so odpravili to te\xc5\xbeavo in gledalcu omogo\xc4\x8dili \xc5\xa1irokokotno izku\xc5\xa1njo gledanja brez popa\xc4\x8denj._NEWLINE_Ukrivljena platna so izjemno popularna tudi v kinodvoranah IMAX in obi\xc4\x8dajnih kinodvoranah, saj omogo\xc4\x8dajo reprodukcijo naravnih izrazov in ob\xc4\x8dinstvo \xc5\xa1e bolj povle\xc4\x8dejo v samo dogajanje. IMAX pomeni Image Maximum in se nana\xc5\xa1a na neverjetno visoko lo\xc4\x8dljivost posnetkov ter obliko zapisa, ki jo je ustvarila dru\xc5\xbeba IMAX Corporation. Standardno platno IMAX je \xc5\xa1iroko 22 m in visoko 16 m, vendar obstajajo platna, ki so \xc5\xa1e ve\xc4\x8dja. IMAX je najbolj raz\xc5\xa1irjeno platno velikega formata, posebej razvito za kinematografijo.\n_START_SECTION_\nUkrivljen zaslon 21:9\n_START_PARAGRAPH_\nDandanes so na potro\xc5\xa1ni\xc5\xa1kem trgu najbolj raz\xc5\xa1irjeni televizorji z razmerjem stranic 16:9, vendar so se \xc5\xbee za\xc4\x8deli pojavljati televizorji z razmerjem 21:9. Najve\xc4\x8d filmov je v kinematografih prikazano v razmerju CinemaScope (2,35:1), zato je na obi\xc4\x8dajnem televizorskem zaslonu z razmerjem stranic 16:9 slika prikazana s \xc4\x8drnima trakovoma na vrhu in dnu zaslona. Razmerje stranic 21:9 (2,33:1) po drugi strani omogo\xc4\x8da bolj\xc5\xa1i prikaz prvotnega razmerja filmov za kinematografe in prikaz teh v celoti. Rezultat so prijetnej\xc5\xa1e izku\xc5\xa1nje pri gledanju, zato vedno ve\xc4\x8d proizvajalcev televizorjev stavi na televizorje, osebne ra\xc4\x8dunalnike in monitorje s tem razmerjem. Te\xc5\xbeava s ploskimi zasloni z razmerjem 21:9 je ta, da povzro\xc4\x8da taka izjemna \xc5\xa1irina zaslona, kljub prvotnemu namenu zasnove, mo\xc4\x8dna popa\xc4\x8denja na levem in desnem robu zaslona, zaradi \xc4\x8desar je izku\xc5\xa1nja pri gledanju slab\xc5\xa1a. Ukrivljeni zasloni z razmerjem 21:9 zmanj\xc5\xa1ujejo tak\xc5\xa1na popa\xc4\x8denja in omogo\xc4\x8dajo gledalcem, da se povsem potopijo v prizor. Zaradi tega bo na trgu mo\xc4\x8d opaziti vedno ve\xc4\x8d izdelkov z ukrivljenimi zasloni in razmerjem 21:9.\n_START_SECTION_\nNavznoter in navzven ukrivljeni zasloni\n_START_PARAGRAPH_\nMo\xc5\xbene razli\xc4\x8dne vrste uporabe ukrivljenih zaslonov bodo predvidoma spodbudile mo\xc4\x8dno pove\xc4\x8dano povpra\xc5\xa1evanje po navzven ali navznoter ukrivljenih zaslonih. Navzven ukrivljene zaslone je mogo\xc4\x8de na primer uporabljati kot informacijske table, ki jih je mogo\xc4\x8de namestiti na ve\xc4\x8d razli\xc4\x8dnih na\xc4\x8dinov na ve\xc4\x8d razli\xc4\x8dnih mest, na katerih bi bili bolj vidni.\n_START_SECTION_\nBolj realisti\xc4\x8dne igre\n_START_PARAGRAPH_\nResni\xc4\x8dnost prikazane slike je \xc5\xa1e pomembnej\xc5\xa1a pri igranju videoiger. Splo\xc5\xa1no sprejet pristop igri\xc4\x8darjev po vsem svetu je uporaba ve\xc4\x8d medsebojno povezanih zaslonov v eni celoti, ki omogo\xc4\x8da bolj realisti\xc4\x8dno in pristno igri\xc4\x8darsko izku\xc5\xa1njo. Pri tak\xc5\xa1ni postavitvi pa okvirji zaslonov presekajo sklop in tako onemogo\xc4\x8dajo popolno resni\xc4\x8dnost izku\xc5\xa1nje. Veliki ukrivljeni zasloni z visoko lo\xc4\x8dljivostjo po drugi strani omogo\xc4\x8dajo edinstveno realisti\xc4\x8dno in pristno igri\xc4\x8darsko okolje brez mote\xc4\x8dih okvirjev.'